(Dagbladet): Rudolf Hess' siste hvilested, Wunsiedel, var inntil for få år siden et pilgrimsted for nynazister. Hvert år fram til 2005 - da myndighetene så seg lei av tradisjonen - marsjerte de gatelangs i den lille byen på grensen til Tsjekkia for å minnes Hitlers nestkommanderende.
Nå har Wunsiedel blitt et prakteksempel på hvordan de arbeidsledige fra Sør-Europa kan bli hjulpet til å finne arbeid i nord, skriver Ap.
Lave fødselsrater og en nedadgående befolkning, det bor bare 9500 i Wunsiedel, gjør at byens bedrifter nå henvender seg til arbeidere fra blant annet det kriserammede Spania.